nahid-hub/BLUGE-bengali-wikipedia-section-title-prediction huggingface dataset:
মার্কিন যুক্তরাষ্ট্রের মায়েদের শ্রমের অধিকারগুলি গর্ভাবস্থার বিভিন্ন পর্যায়ে এবং সেইসাথে শিশুর জন্মের পরে এবং তার পরে মাতৃত্বকালীন ছুটি নিয়ে গঠিত। এগুলির মধ্যে নতুন মায়েদের সন্তান জন্ম দেওয়ার পরে তাদের কর্মস্থলে ফিরে যাওয়ার জন্য কাজের প্রক্রিয়াও অন্তর্ভুক্ত রয়েছে। মহিলাদের সন্তান জন্মের সময় মাতৃত্বকালীন ছুটি হিসাবে উল্লেখ করা হয়। প্রতিটি রাজ্য ও সংস্থার পারিবারিক ছুটির জন্য অনুমোদিত সময়, পাশাপাশি নতুন মায়েদের দেওয়া অন্য কোনও সহায়তা সম্পর্কিত নিজস্ব আইন রয়েছে। ১৯৯৩ সালের পারিবারিক ও মেডিকেল লিভ অ্যাক্ট (এফএমএলএ) প্রসবকালীন ছুটির ন্যূনতম প্রয়োজনীয়তা নির্ধারণকারী বোর্ড জুড়ে সংস্থাগুলির জন্য আইন নির্ধারণ করেছে। এফএমএলএ দ্বারা নির্ধারিত বিধিগুলি মা, পিতৃ এবং দত্তক পিতামাতার ক্ষেত্রে প্রযোজ্য। এই আইনের বেশিরভাগ সংস্থার অন-বর্ধিত পরিবারকে ১২ সপ্তাহ অবধি ছুটির অনুমতি দেওয়ার কথা সুপারিশ করা হয়েছে। 

সঠিক অনুচ্ছেদ শিরোনাম কোনটি?
titleA. যুক্তরাষ্ট্র
titleB. কারা হেফাজত
titleC. পিতা-মাতার অধিকার
titleD. স্তন্যদান
উত্তর: titleA
আসাদুজ্জামান খান মুক্তিবাহিনীর সদস্য ছিলেন। তিনি ১৯৭১ সালে বাংলাদেশের স্বাধীনতা যুদ্ধে অংশগ্রহণ করেছিলেন। খান ক্যাপ্টেন আব্দুল হালিম চৌধুরীর নেতৃত্বে সেক্টর ২-এ যুদ্ধ করেছিলেন। আসাদুজ্জামান খান বাংলাদেশ প্রেস কাউন্সিল ও শেরে বাংলা কৃষি বিশ্ববিদ্যালয়ের সিনেট সদস্য।

তিনি ২০০৮ সালে বাংলাদেশের নবম জাতীয় সংসদ নির্বাচনে অংশগ্রহণ করে ঢাকা-১১ আসন থেকে সংসদ সদস্য নির্বাচিত হন। তিনি ২০০৯ থেকে ২০১৩ পর্যন্ত গৃহায়ন ও গণপূর্ত মন্ত্রণালয়ের সংসদীয় স্থায়ী কমিটির সদস্য হিসেবে দায়িত্ব পালন করেন। তিনি ২০১৪ সালে দশম জাতীয় সংসদ নির্বাচনে ঢাকা-১২ আসনে বিনা প্রতিদ্বন্দ্বিতায় সংসদ সদস্য নির্বাচিত হন। ১২ জানুয়ারি ২০১৪ সালে তিনি স্বরাষ্ট্র মন্ত্রণালয়ের প্রতিমন্ত্রী হিসাবে শপথ নেন। ২০১৫ সালের ১৪ জুলাই তিনি স্বরাষ্ট্র মন্ত্রণালয়ের পূর্ণ মন্ত্রী হিসাবে দায়িত্ব পান। আসাদুজ্জামান ৩০ শে ডিসেম্বর ২০১৮ সালে একাদশ জাতীয় সংসদ নির্বাচনে তৃতীয়বারের মতো সংসদ সদস্য নির্বাচিত হন এবং পুনরায় শপথ নিয়ে স্বরাষ্ট্র মন্ত্রণালয়ের দায়িত্ব গ্রহণ করেন। 

সঠিক অনুচ্ছেদ শিরোনাম কোনটি?
titleA. শিক্ষা
titleB. ব্যক্তিগত জীবন
titleC. রাজনৈতিক জীবন
titleD. প্রাথমিক ও শিক্ষা জীবন
উত্তর: titleC
কালীর "শ্মশানকালী" রূপটির পূজা সাধারণত শ্মশানঘাটে হয়ে থাকে। এই দেবীকে শ্মশানের অধিষ্ঠাত্রী দেবী মনে করা হয়। তন্ত্রসাধক কৃষ্ণানন্দ আগমবাগীশ রচিত "বৃহৎ তন্ত্রসার" অনুসারে এই দেবীর ধ্যানসম্মত মূর্তিটি নিম্নরূপ:

শ্মশানকালী দেবীর গায়ের রং কাজলের মতো কালো। তিনি সর্বদা বাস করেন। তাঁর চোখদুটি রক্তপিঙ্গল বর্ণের। চুলগুলি আলুলায়িত, দেহটি শুকনো ও ভয়ংকর, বাঁ-হাতে মদ ও মাংসে ভরা পানপাত্র, ডান হাতে সদ্য কাটা মানুষের মাথা। দেবী হাস্যমুখে আমমাংস খাচ্ছেন। তাঁর গায়ে নানারকম অলংকার থাকলেও, তিনি উলঙ্গ এবং মদ্যপান করে উন্মত্ত হয়ে উঠেছেন।

শ্মশানকালীর আরেকটি রূপে তার বাঁ-পাটি শিবের বুকে স্থাপিত এবং ডান হাতে ধরা খড়্গ। এই রূপটিও ভয়ংকর রূপ। তন্ত্রসাধকেরা মনে করেন, শ্মশানে শ্মশানকালীর পূজা করলে শীঘ্র সিদ্ধ হওয়া যায়। রামকৃষ্ণ পরমহংসের স্ত্রী সারদা দেবী দক্ষিণেশ্বরে শ্মশানকালীর পূজা করেছিলেন।

কাপালিকরা শবসাধনার সময় কালীর শ্মশানকালী রূপটির ধ্যান করতেন। সেকালের ডাকাতেরা ডাকাতি করতে যাবার আগে শ্মশানঘাটে নরবলি দিয়ে ডাকাতকালী ও শ্মশানকালীর পূজা করতেন। ডাকাতদের পূজিতা যেকোনো কালীকেই ডাকাতকালী বলা হয়ে থাকে। বিভিন্ন জায়গায় ডাকাতকালীর পূজা হয়। পশ্চিমবঙ্গের অনেক প্রাচীন শ্মশানঘাটে এখন শ্মশানকালীর পূজা হয়। তবে গৃহস্থবাড়িতে বা পাড়ায় সর্বজনীনভাবে শ্মশানকালীর পূজা হয় না। রামকৃষ্ণ পরমহংস বলেছিলেন, শ্মশানকালীর ছবিও গৃহস্থের বাড়িতে রাখা উচিত নয়।

সঠিক অনুচ্ছেদ শিরোনাম কোনটি?
titleA. শ্মশানকালী
titleB. চামুণ্ডাকালী
titleC. সিদ্ধকালী মা
titleD. গুহ্যকালী
উত্তর: titleA
বদ্ধ তলের শ্রেণীবিন্যাস ১৮৬০ সাল থেকেই জানা আছে আর এখন এর কিছুসংখ্যক প্রমাণ আছে। টপোলজিক্যাল ও সংযুক্ত করতে সক্ষম এমন প্রমাণ সাধারনভাবে কঠিম ফলের উপর নির্ভর করে যা বলে প্রত্যেক সংকুচিত ২ ম্যানিফোল্ড একটি সিমপ্লিসিয়াল জটিলতার প্রতি হোমোফোরিক হয়। শ্রেনীবিন্যাসের সবচেয়ে সাধারন প্রমাণ হল তা-ই যা প্রত্যেক ট্রায়াঙ্গুলেট করা তলকে সাধারন অবস্থা পর্যন্ত আনে। একটি সাধারন প্রমাণ, যা সাধারন অবস্থা বাদ দেয়, তা ১৯৯২ সালে জন কনওয়ে কর্তৃক আবিষ্কৃত হয়, যাকে উনি জিরো টলারেন্স প্রমাণ বলেন। 
একটি জ্যামিতিক প্রমাণ যা আরও শক্তিশালী জ্যামিতিক ফল দেয় সেটা হল ইউনিফর্মাইজেশন তত্ত্ব। এটা কেবল রিম্যান তলের ক্ষেত্রে ১৮৮০ থেকে ১৯৯০ সালের মধ্যে ফেলিক্স ক্লেইন, পল কব ও হ্যানরি পইনক্যায়ার কর্তৃক প্রমাণিত হয়েছিল। 
সঠিক অনুচ্ছেদ শিরোনাম কোনটি?
titleA. মনোয়েড গঠন
titleB. প্রমান
titleC. রিম্যান তল
titleD. সংজ্ঞা ও উদাহরণ
উত্তর: titleB
স্বর্গদেউর রাজাভিষেককে "শিঙরী ঘর উঠা" বলে অভিহিত করা হয়েছিল। চুদাংফা বামুণী কুমারির সময়ে (১৩৯৭-১৪০৭) একে প্রথমবারের জন্য পালন করা হয়েছিল। পূর্ণানন্দ বুঢ়াগোহাঁইর উপদেশমতে কমলেশ্বর সিংহ (১৭৯৫-১৮১১) ও চন্দ্রকান্ত সিংহর (১৮১১-১৮১৮) রাজ্যাভিষেক পালন করা হয়নি। রাজত্বকালে মৃত্যু হওয়া রাজাকে মৈদাম-এ সমাধিস্থ করা হয়েছিল। একে বহু মৈদামে ১৭শ শতকে মির জুমলা লুটপাত চলায়। পরবর্তীকালে খরি দিয়ে কিছুসংখ্যক রাজার (যেমন- শিবসিংহ) ভস্ম সমাধিস্থ করা হয়েছিল।

রাজসিংহাসনে বসার সময় নতুন রাজা অহোম পুরোহিতরা ঠিরাং করা একটা অহোম নাম গ্রহণ করেছিলেন। নামটির শেষভাগ ছিল "ফা" (টাই: প্রভু, দেবতা)। যেমন- চুচেংফা। পরের রাজারা "সিংহ" দিয়ে শেষ হওয়া একটি হিন্দু নাম নিয়েছিলেন। যেমন- চুচেংফাই নাম নিয়েছিলেন "প্রতাপ সিংহ"। কুলজীতে রাজাদের কোনো বৈশিষ্ট ফুটে ওঠা অনানুষ্ঠানিক নামও পাওয়া যায়। রাজা হওয়ার সময় প্রতাপ সিংহর বয়স যথেষ্ট হয়েছিল বলে তাকে "বুঢ়া রাজা" বলেও অভিহিত করা হয়।

সঠিক অনুচ্ছেদ শিরোনাম কোনটি?
titleA. রাণী
titleB. রাজাভিষেক
titleC. স্বর্গদেউ
titleD. ধর্মীয় প্রভাব
উত্তর: titleB
মাসুদ পারভেজের জন্ম ১৯৪৭ সালের ২১শে ফেব্রুয়ারি ঢাকাতে। তিনি শিক্ষা জীবনে একজন ছাত্রনেতা ছিলেন। ১৯৭১ সালে বাংলাদেশের স্বাধীনতা যুদ্ধের সময় ঝাপিয়ে পড়েছেন মুক্তিযুদ্ধে। তার জন্ম ঢাকাতে হলেও পৈতৃক বাসস্থান বরিশাল জেলায়। স্বাধীনতা যুদ্ধের পর তিনি বাংলাদেশ চলচ্চিত্রের সাথে যুক্ত হন, প্রযোজক ও পরিচালক হিসেবে মাসুদ পারভেজ এবং অভিনেতা হিসেবে সোহেল রানা নাম ধারণ করে।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. প্রযোজক
titleC. সভাপতি
titleD. চলচ্চিত্র জীবন
উত্তর: titleA
ধ্রুপদী “জলের বাইরে মাছ” ধাঁচের গল্পগুলির একটি পাঠ হল সময়-পর্যটনমূলক রোম্যান্স। এই ধরনের গল্পে বেশিরভাগ ক্ষেত্রেই দেখা যায়, নায়িকা একালের মেয়ে এবং সে অতীতকালে ভ্রমণ করছে নায়কের সঙ্গে মিলিত হওয়ার জন্য। খুব অল্প ক্ষেত্রে দেখা যায়, অতীতবাসী নায়ক সময় ভ্রমণ করে ভবিষ্যতের উদ্দেশ্যে যাত্রা করছে নায়িকার সঙ্গে মিলিত হওয়ার জন্য। একটি সফল সময়-পর্যটনমূলক রোম্যান্স লিখতে গেলে চরিত্রগুলিকে দিয়ে তাদের অভিজ্ঞতা অনুসারে যৌক্তিক প্রতিক্রিয়া ব্যক্ত করাতে হবে। যে জগতে চরিত্রগুলি বাস করে এবং যে জগতে তারা যাত্রা করছে সেই দুই জগতের রূপগত ও বৌদ্ধিক পার্থক্যগুলি পর্যবেক্ষণ করতে হবে। কোনো কোনো ঔপন্যাসিক এই ধরনের উপন্যাসের শেষে দেখান যে চরিত্রগুলি বিভিন্ন সময়কালে বন্দী হয়ে পড়েছে ও তারা মিলিত হতে পারছে না। এই ধরনের সমাপ্তি পাঠকদের অসন্তোষের কারণ হয়।
সঠিক অনুচ্ছেদ শিরোনাম কোনটি?
titleA. পুরস্কার
titleB. ক্যাটেগরি রোম্যান্স
titleC. অতিলৌকিক রোম্যান্স
titleD. সময়-পর্যটনমূলক রোম্যান্স
উত্তর: titleD
জয়কৃষ্ণ মুখার্জ্জী একজন বাঙালী জমিদার এবং সমাজ সংস্কারক ছিলেন। ১৮০৮ সালে উত্তরপাড়ায় একজন কেরানীর পরিবারে জন্মগ্রহণ করেন। বাবার নাম জগনমোহন মুখার্জ্জী। পৈত্রিক ব্যবসাসুত্রে জয়কৃষ্ণ ছেলেবেলাতেই(৮ বছর বয়সে) বাবার সাথে মীরাট চলে যান। সেখানে একটি রেজিমেন্টাল স্কুলে ভর্তি হন। পড়াশোনা শেষ করে ১৮৩০সালে হুগলী রাজস্ববিভাগের হিসাবরক্ষক কেরানী হিসেবে নিযুক্ত হন। বন্যার কারণে তখন চাষবাসের মন্দা দেখা দেওয়ায় এস্টেটগুলি একের পর এক বিক্রি হয়ে যাচ্ছিল, জয়কৃষ্ণ মুখার্জ্জী এই এস্টেটগুলিকে কিনে নেন। ধীরে ধীরে ওনার সম্পত্তির পরিমাণ বাড়তে বাড়তে দ্বারকানাথ ঠাকুরের সমউচ্চতায় পৌঁছায়। এমনকি তখন দ্বারকানাথ ঠাকুর ১৮৩৮ সালে যে জমিদারদের সংঘ পত্তন করেছিলেন, জয়কৃষ্ণ মুখার্জ্জী সেই সংঘের এক গুরুত্বপূর্ন সদস্য ছিলেন।

জয়কৃষ্ণ মুখার্জ্জী জাতীয়তাবাদী এবং উৎসাহী সমাজ সংস্কারক ছিলেন। ১৮৫১ সালের কলেরা মহামারীর পর তাঁর অক্লান্ত প্রচেষ্টা এবং পরিশ্রমের পর উত্তরপাড়া পৌরসভা তৈরী হয়।

উত্তরপাড়ায় ছেলে ও মেয়েদের জন্য অনেক স্কুল তৈরী করেন তিনি। উত্তরপাড়া কলেজ প্রতিষ্ঠাতেও তাঁর ভূমিকা অনস্বীকার্য।

কলকাতার জন বেথুন কলেজের প্রতিষ্ঠার জন্য়ে তিনি ১০০০০ টাকা দান করেন। কলকাতা বিশ্ববিদ্যালয়ের গ্রন্থাগারের জন্যেও ৫০০০ টাকা দান করেন।

নিজের জমিদারীতে অনেকগুলি কৃষি সংস্কার পরিচালনার পাশাপাশি তিনি সামাজিক এবং রাজনৈতিকভাবেও সক্রিয় ছিলেন। তিনি বিধবা বিবাহ চালু করার জন্য ইশ্বরচন্দ্র বিদ্যাসাগরের আবেদনের প্রথম স্বাক্ষরকারী ছিলেন।

তিনি ভারতীয় জাতীয় কংগ্রেসেরও সদস্য ছিলেন, দ্বিতীয় ভারতীয় জাতীয় কংগ্রেসের (1886 সালে কলকাতায় অনুষ্ঠিত) তাঁর ভাষনে তিনি সভাপতি হিসেবে দাদাভাই নওরোজিকে মনোনীত করেন। এ. কে. হিউম জয়কৃষ্ণ মুখার্জ্জীকে "বাঙালী রক্ষণশীলদের নেস্টর" বলে বর্ণনা করেছেন।

সঠিক অনুচ্ছেদ শিরোনাম কোনটি?
titleA. ১৮৮৮ সালের পরবর্তীকালীন অবস্থা
titleB. শ্রী জয়কৃষ্ণ মুখোপাধ্যায়
titleC. ঠিকানা
titleD. ইতিহাস
উত্তর: titleB
ইতিহাসবিদগণ ধারণা করেন যে, গোণ্ড জাতির রাজাগণ ১৩ম শতক থেকে ১৯শ শতকের মাঝামাঝি সময় গণ্ডোয়ানা নামক অঞ্চলটি শাসন করতেন; যা বর্তমানে পূর্ব মধ্যপ্রদেশ, ছত্তিশগড় ও পশ্চিম ওড়িশার অন্তর্গত। মুসলিম লেখকগণ ১৪ম শতকরের পরবর্তী সময়ে গোণ্ড রাজত্বের উত্থানে বর্ণনা দিয়েছেন।

গোণ্ডরা ১৬ম শতক ও ১৮ম শতকের মাঝামাঝি সময়ে মধ্য ভারতের চারটি রাজ্যে (গার্হা রাজ্য, দেওগড়, চন্দ, ও খের্লা রাজ্য) রাজত্ব করেন। সেসময় তারা উল্লেখযোগ্য সংখ্যক দুর্গ, প্রাসাদ, হ্রদ, ও মন্দির নির্মাণ করেন। গণ্ডোয়ানা রাজ্য ১৬ম শতাব্দীর শেষার্ধ সময় পর্যন্ত ঠিকে ছিল। ১৬৯০ খ্রিষ্টাব্দে মারাঠাগণ কর্তৃক মুঘলরা পরাস্ত হলে মালবা অঞ্চলের নিয়ন্ত্রণ গোণ্ডরা ফিরে পায়। ১৭৪০ খ্রিষ্টাব্দে মারাঠাগণ গণ্ডোয়ানা দখল করে নিজেদের ক্ষমতা প্রতিষ্ঠিত করে। মারাঠাগণ গোণ্ড রাজাদের উৎখাত করে এবং তাদের অধিকাংশ এলাকা দখল করে নেয়, যদিও কিছু গোণ্ড জমিদারি সাম্প্রতিক সময় পর্যন্ত ছিল।

সঠিক অনুচ্ছেদ শিরোনাম কোনটি?
titleA. বর্গীকরণ
titleB. বিজ্ঞান ও ধর্ম
titleC. বহিঃসংযোগ
titleD. ইতিহাস
উত্তর: titleD
ইউয়ান রাজবংশ দ্বারা শাসনের পূর্বে মঙ্গোল সাম্রাজ্য তিব্বত আক্রমণ করে। ১২৪০ খ্রিষ্টাব্দে সম্রাট ওগেদেই খানের পুত্র খোদান খান প্রথম তিব্বত আক্রমণ করেন। পরবর্তীকালে ১২৫১ খ্রিষ্টাব্দে মোংকে খান দ্বিতীয়বার তিব্বত আক্রমণ করে সমগ্র তিব্বত মোঙ্গল শাসনাধীনে নিয়ে আসেন। কুবলাই খান সমগ্র অঞ্চলটিকে নিজের ইউয়ান রাজবংশের অধীনে নিয়ে আসেন। সা-স্ক্যা ধর্মসম্প্রদায়ের সপ্তম সা-স্ক্যা-খ্রি-'দ্জিন ও কুবলাই খানের আধ্যাত্মিক শিক্ষক 'গ্রো-ম্গোন-ছোস-র্গ্যাল-'ফাগ্স-পা তিব্বতের শাসক হিসেবে কুবলাই খানের নাম ঘোষণা করেন।

সঠিক অনুচ্ছেদ শিরোনাম কোনটি?
titleA. তিব্বত আভিযান
titleB. পতন
titleC. ক্ষমতা
titleD. বিদ্রোহ
উত্তর: titleA
মহেশচন্দ্র রায় তার দীর্ঘ জীবনে যে গানগুলো সৃষ্টি করেছেন, ধারণ করেছেন, সেগুলোর যথাযথ সংরক্ষণের চেষ্টাও চালিয়েছেন নিরন্তর। তার লেখা ও সুর করা গানগুলো গেয়েছেন বাংলাদেশের ভাওয়াইয়া গানের প্রধান শিল্পী মুস্তফা জামান আব্বাসী, শরিফা রানী, নাদিরা বেগম, রথীন্দ্রনাথ রায়সহ আরও অনেকে। বাংলা একাডেমী ও শিল্পকলা একাডেমী প্রকাশ করেছে গানের সঙ্কলন ও জীবনী এবং ট্রান্সক্রিপশন সার্ভিস বাংলাদেশ বেতার আর্কাইভসে সংরক্ষিত হচ্ছে তার গানের সুর। কথিত আছে যে, মহেশচন্দ্র রায়ের লিখিত গানের সংখ্যা এক হাজারের মতো। কিন্তু গবেষকের তথ্য অনুযায়ী সংগ্রহ করা গেছে মাত্র ২০০ গান।

সঠিক অনুচ্ছেদ শিরোনাম কোনটি?
titleA. সাহিত্য সাধনা
titleB. প্রারম্ভিক জীবন
titleC. বই
titleD. দেহাবসান
উত্তর: titleA
১৯৪৭ সালে দেশভাগের কাহিনী নিয়েই গড়ে উঠেছে "রাজকাহিনী" চলচ্চিত্র।

র‌্যাডক্লিফ লাইন এ উপমহাদেশকে বিভক্ত করে। এ উপমহাদেশের সংস্কৃতি ও মানুষকেও সে লাইন ভাগ করে ফেলে। সেই রেখাটি ভাগ করতে চায় একটি বাড়িকে, যে বাড়ির বাসিন্দা পতিতারা। এই বিভাজনের বিরুদ্ধে তাদের কত্রী "বেগম জানের" (ঋতুপর্ণা সেনগুপ্ত) নেতৃত্বে তারা এই অবিচারের বিরুদ্ধে ঝাঁপিয়ে পড়ে।


সঠিক অনুচ্ছেদ শিরোনাম কোনটি?
titleA. কলাকুশলী নির্বাচন
titleB. রিভিউ
titleC. কাহিনী
titleD. প্রযোজনা
উত্তর: titleC
২০০৬ সালে খুনমিংয়ে বসবাসকারী ৫০ লাখেরও বেশি লোকের মধ্যে চার লাখেরও বেশি লোক হান ছিল। এই শহরে বসবাসকারী ৪,০০,০০০ জন এরও বেশি ইয়িজু শহরের সবচেয়ে উল্লেখযোগ্য সংখ্যালঘু সম্প্রদায়। খুনমিংয়ের সর্বনিম্ন প্রতিনিধিত্বমূলক জাতিগত সংখ্যালঘু ৭৫ জন ডু লং শহরটিতে বসবাস করে।

২০০৬ সালের হিসাবে খুনমিংয়ে নিবন্ধিত জাতিগত জনগোষ্ঠী:


সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. ইতিহাস
titleC. প্রাথমিক ইতিহাস
titleD. যমজ শহর ও ভগিনী শহর
উত্তর: titleA
চ্যাস্টেইন ২০১১ সালে ৬টি চলচ্চিত্রে শ্রেষ্ঠাংশে অভিনয় করে ব্যাপক সমাদৃত হন ও পরিচিতি লাভ করেন। এই বছরে তার অভিনীত প্রথম চলচ্চিত্র "টেক শেল্টার"-এ তিনি মাইকেল শ্যাননের চরিত্রের স্ত্রী ভূমিকায় অভিনয় করেন। জেফ নিকোল্‌স পরিচালিত ছবিটি ২০১১ সালে সানড্যান্স চলচ্চিত্র উৎসবে প্রদর্শিত হয়। "দ্য ডেইলি টেলিগ্রাফ"-এর সমালোচক টিম রোবি এই চলচ্চিত্রের গল্পবলায় চ্যাস্টেইনের অভিনয় কতটুকু ভূমিকা রেখেছে তা উল্লেখ করেন। শেকসপিয়ারীয় বিয়োগান্ত নাটক অবলম্বনে রেফ ফাইঞ্জ নির্মিত "করিওলানাস" চলচ্চিত্রে তিনি ভার্জিলিয়া চরিত্রে অভিনয় করেন। তার পরবর্তী চলচ্চিত্র ছিল ব্র্যাড পিটের বিপরীতে টেরেন্স মালিক পরিচালিত "দ্য ট্রি অব লাইফ"। এটি ২০০৮ সালে চিত্রায়িত হয়েছিল এবং তিনি কোন প্রকার চিত্রনাট্য না পেয়েই এই চলচ্চিত্রের সাথে চুক্তিবদ্ধ হয়েছিলেন। পরবর্তীতে চিত্রায়ন চলাকালীন তিনি ও পিট তাদের দৃশ্য ও সংলাপ পরিবর্তন করেছিলেন।

এই বছরে চ্যাস্টেইনের সেরা সাফল্য আসে "দ্য হেল্প" চলচ্চিত্রের মধ্য দিয়ে। ক্যাথরিন স্টকেটের "একই নামের" উপন্যাস অবলম্বনে নির্মিত এই চলচ্চিত্রে তিনি ভায়োলা ডেভিস, অক্টাভিয়া স্পেন্সার ও এমা স্টোনের সাথে অভিনয় করেন। এই ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার, বাফটা পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। ২০১২ সালে থ্রিলারধর্মী "জিরো ডার্ক থার্টি" চলচ্চিত্রে সিআইএ এজেন্ট মিয়া চরিত্রে অভিনয় করে শ্রেষ্ঠ অভিনেত্রী বিভাগে গোল্ডেন গ্লোব পুরস্কার লাভ করেন এবং তার দ্বিতীয় একাডেমি পুরস্কারের মনোনয়ন লাভ করেন। একই বছর "দ্য এয়ারেস" নাটক দিয়ে তার ব্রডওয়েতে অভিষেক হয়।

সঠিক অনুচ্ছেদ শিরোনাম কোনটি?
titleA. ২০০৪-১০: প্রারম্ভিক কাজ
titleB. ২০১১-১৩: সাফল্য ও পরিচিতি
titleC. ব্যক্তিগত জীবন
titleD. ২০১৪-বর্তমান: বিজ্ঞান কল্পকাহিনী ও নারীবাদী চরিত্র
উত্তর: titleB
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। আদি সপ্তগ্রাম রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

আদি সপ্তগ্রাম রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. বৈদ্যুতীকরণ
titleB. পরিকাঠাম
titleC. রেল পরিষেবা
titleD. রেলপথ
উত্তর: titleB
সমগ্র খেলোয়াড়ী জীবনে ১৬ টেস্ট ও ৭টি একদিনের আন্তর্জাতিকে অংশগ্রহণ করার সুযোগ পেয়েছিলেন আসিফ মাসুদ। ২১ ফেব্রুয়ারি, ১৯৬৯ তারিখে লাহোরে সফরকারী ইংরেজ দলের বিপক্ষে টেস্ট ক্রিকেটে অভিষেক ঘটে তার। ১৯৬৮-৬৯ মৌসুমে টেস্ট অভিষেকের পর থেকে পরবর্তী সাত বছর দলের নিয়মিত খেলোয়াড়ে পরিণত হন। ইংল্যান্ড ও অস্ট্রেলিয়ায় দুইবার গমন করেন।

১৯৭১ সালে ইংল্যান্ড গমন করেন। বার্মিংহাম টেস্টে নিজস্ব সেরা খেলা উপহার দেন। ৫/১১১ ও ৪/৪৯ বোলিং পরিসংখ্যান গড়েন তিনি। ফলশ্রুতিতে, ১৯৭১-৭২ মৌসুমে বহিঃবিশ্ব একাদশের সদস্যরূপে মনোনীত হন।

ইংল্যান্ডে অনুষ্ঠিত ১৯৭৫ সালের ক্রিকেট বিশ্বকাপের উদ্বোধনী আসরে পাকিস্তান দলের অন্যতম সদস্য ছিলেন। ঐ প্রতিযোগিতায় তার দল গ্রুপ পর্ব থেকে বিদায় নেয়। তিনটি খেলার মধ্যে একটিতে অংশ নিয়ে ৭ বল মোকাবেলান্তে একটি চারের মার সহযোগে ৬ রান তুলেছিলেন।

সঠিক অনুচ্ছেদ শিরোনাম কোনটি?
titleA. ঘরোয়া ক্রিকেট
titleB. অবসর
titleC. আন্তর্জাতিক ক্রিকেট
titleD. খেলার ধরন
উত্তর: titleC
তৃতীয় এবং শেষ দফায় অ্যাং অবতার অবস্থা ব্যবহার করতে সফল হয়নি। যদিও এই পরিকল্পনায় প্রথমদিকে অনিচ্ছুক ছিল, অ্যাং মেনে নেয় যে, প্রত্যেকে ভেবেছিল সে মারা গিয়েছে এবং তার বন্ধুরা আগুনে জাতির রাজধানী আক্রমণ করে, কিন্তু অজুলা তাতে বাধা দেয়। যাইহোক, জুকোর হৃদয়ে পরিবর্তন হয়, তার বাবার বিরুদ্ধে বিদ্রোহীরা, এবং অ্যাংকে আগুনদমনের শিক্ষা দেওয়ার প্রস্তাব দেয়। অ্যাং এবং জুকো তাদের জগতের শেষ দুই দৈত্যের সাহায্যে নিজেদের আগুনদমনের শক্তির উন্নতিও করে। চূড়ান্ত সময়ের মধ্যে, নিজেকে একটা আশ্চর্য দ্বীপে দেখে, অ্যাং প্রকৃতপক্ষে আগুনে প্রভুকে হত্যা করতে অনিচ্ছুক ছিল, তা সত্ত্বেও তার বিগত চারটে জীবন তাকে একাজ করতে প্রভাবিত করেছিল যে, এটাই একমাত্র পথ। সে কিন্তু বুঝতে পারে যে, সে একটা সিংহ কচ্ছপের পিঠের ওপর আছে, চারটের মধ্যে একটা হল চি, যেটা মানুষদের নিয়মের বাইরে কাজে লাগিয়ে প্রথম দমনকারীদের তৈরি করেছিল, অ্যাং সিংহ কচ্ছপের সর্বদমনকারী ক্ষমতা গ্রহণ করেছিল। এই যোগ্যতার সঙ্গে সে অবতার অবস্থা আবার ফিরে পেয়েছিল, অ্যাং ওজাইয়ের দমনকারী সামর্থ্য কেড়ে নিয়েছিল, নিজেকে ঝঞ্ঝাটমুক্ত এবং একশো বছরের যুদ্ধ শেষ করেছিল। পরবর্তীকালে, আগুনে জাতির রাজধানীতে অ্যাংকে নতুন আগুনে প্রভু জুকোর পাশে দেখা যেত। ধারাবাহিকটা অ্যাঙের সঙ্গে শেষ হয় এবং তার বন্ধুরা বাই সিং সে-তে ইরো-র চা দোকানে বিশ্রাম নিচ্ছে, যেখানে অ্যাং এবং কাতারা পরস্পরকে চুমো দেয়।

সঠিক অনুচ্ছেদ শিরোনাম কোনটি?
titleA. সৃষ্টি এবং ধারণা
titleB. প্রথম বই: জল
titleC. ব্যক্তিত্ব এবং বৈশিষ্ট্যসমূহ
titleD. তৃতীয় বই: আগুন
উত্তর: titleD
১৯৬৭ সালে নকশালবাড়ি বামপন্থী দরিদ্র কৃষকদের অভ্যুত্থানের স্থান হিসাবে খ্যাতি লাভ করে, এটি "লাঙল যার, জমি তার" স্লোগান দিয়ে শুরু হয়েছিল, এই বিদ্রোহ আজ অবধি অব্যাহত রয়েছে (নকশাল দেখুন)।

১৯৬৭ সালের ২৫ মে নকশালবাড়ির বেনগাই জোট গ্রামে নকশালবাড়ি বিদ্রোহ শুরু হয়, যখন একটি নির্দিষ্ট জমিতে ফসলের অধিকার দাবি করে এমন এক গ্রামবাসীর উপর পুলিশ গুলি চালায়। গুলিবর্ষণে ৯ জন প্রাপ্তবয়স্ক ও ২ জন অজ্ঞাত শিশু মারা যায়।

স্থানটির পাশেই বেনগাই জোট প্রাথমিক বিদ্যালয় রয়েছে। সেখানে একটি স্মারক স্তম্ভ তৈরি করা হয়েছে, যাতে পুলিশের গুলির সময় নিহত ব্যক্তিদের নাম রয়েছে। নামগুলি হলো - ১। ধনেশ্বরী দেবী, ২। সিমাস্বরী মল্লিক, ৩। নয়নেশ্বরী মল্লিক, ৪। সুরুবালা বর্মণ, ৫। সোনামতি সিং, ৬। ফুলমতী দেবী,৭। সমসারি সাইবানী, ৮। গৌদরাউ সাইবাণী, ৯। খারসিংহ মল্লিক এবং "দুটি শিশু"।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. ইতিহাস
titleC. শিক্ষা ব্যবস্থা
titleD. পরিবহন
উত্তর: titleB
ঈশ্বরগঞ্জ পৌরসভা ময়মনসিংহ জেলা শহর হইতে ২৪ কিঃমিঃ উত্তরে অবস্থিত। উত্তরে গৌরীপুর উপজেলা, পূর্বে সোহাগী ইউনিয়ন, দক্ষিণে ঈশ্বরগঞ্জ ইউনিয়ন এবং পশ্চিমে গৌরীপুর উপজেলা।
ঈশ্বরগঞ্জ পৌর এলাকার মধ্যদিয়ে অতিক্রম করেছে কিশোরগঞ্জ-ময়মনসিংহ মহাসড়ক এবং ভৈরব-ময়মনসিংহ রেললাইন। ঈশ্বরগঞ্জ পৌর এলাকার মাধ্য দিয়ে অতিক্রান্ত রেললাইনটি রাজধানী ঢাকাসহ গাজীপুর, ময়মনসিংহ, জামালপুর ও কিশোরগঞ্জ হয়ে ভৈরব পর্যন্ত বিস্তৃত। এছাড়া ঢাকা-ময়মনসিংহ মহাসড়ক ও অন্যান্য সংযোগ সড়কের মাধ্যমে ঈশ্বরগঞ্জ পৌরসভা দেশের সকল জেলা ও উপজেলার সাথে সংযুক্ত হয়েছে। 


সঠিক অনুচ্ছেদ শিরোনাম কোনটি?
titleA. অবস্থান
titleB. উল্লে­খযোগ্য স্থান ও স্থাপনা
titleC. নদ-নদী
titleD. অর্থনীতি
উত্তর: titleA
২০০৭ খ্রিষ্টাব্দে অনুষ্ঠিত গুজরাট বিধানসভা নির্বাচনের প্রচারকার্যে ভারতীয় জনতা পার্টি সন্ত্রাসবাদের বিরুদ্ধে প্রচারকে তাদের প্রধান হাতিয়ার করে। ২০০৬ খ্রিষ্টাব্দের ১৮ই জুলাই মোদী সন্ত্রাসবাদবিরোধী কঠোর আইন প্রণয়নের ব্যাপারে সিদ্ধান্তহীনতার জন্য প্রধামনন্ত্রী মনমোহন সিংকে তীব্র সমালোচনা করেন এবং ২০০৬ মুম্বই বিস্ফোরণের পরিপ্রেক্ষিতে রাজ্য সরকারগুলিকে সন্ত্রাসবাদবিরোধী কঠোর আইন প্রণয়নের অনুমতি প্রদানের জন্য কেন্দ্রের কাছে আর্জি জানান। এই সময় তিনি ২০০১ ভারতীয় সংসদ আক্রমণের প্রধান অভিযুক্ত আফজল গুরুর মৃত্যুদন্ডের বার বার দাবী জানাতে থাকেন। ২০০৮ খ্রিষ্টাব্দের নভেম্বএ মুম্বই শহরে সন্ত্রাসবাদী আক্রমণের নিরিখে মোদী গুজরাটের লম্বা সমুদ্র উপকূলের নিরাপত্তা জোরদার করেন। ২০০৭ খ্রিষ্টাব্দের জুলাই মাসে মোদী মুখ্যমন্ত্রী পদে টানা ২,০৬৩ দিন থেকে গুজরাটের মুখ্যমন্ত্রী হিসেবে দীর্ঘতম মেয়াদের রেকর্ড গড়েন। ২০০৭ খ্রিষ্টাব্দে অনুষ্ঠিত গুজরাট বিধানসভা নির্বাচনে ভারতীয় জনতা পার্টি ১৮২টির মধ্যে ১২২টি আসন দখল করে জয়ী হন এবং মোদী তৃতীয়বার মুখ্যমন্ত্রী পদ লাভ করেন।

সঠিক অনুচ্ছেদ শিরোনাম কোনটি?
titleA. ২০০২ সালের নির্বাচন
titleB. ২০০৭ সালের নির্বাচন
titleC. দ্বিতীয় মেয়াদ (২০০২-২০০৭)
titleD. প্রথম মেয়াদ (২০০১-২০০২)
উত্তর: titleB
৬১০ সালে মুহাম্মদ (সা.) ইসলাম প্রচার শুরু করেন। অন্যান্য মক্কাবাসীর মতো উমর প্রথম পর্যায়ে ইসলামের বিরোধিতা করেছিলেন। তার হাতে মুসলিমরা নির্যাতিত হয়। বিরোধিতার এক পর্যায়ে তিনি মুহাম্মদ (সা.) কে হত্যা করতে চেয়েছিলেন। তিনি কুরাইশদের একতায় বিশ্বাস করতেন এবং ইসলামের উত্থানকে কুরাইশদের মধ্য বিভাজন সৃষ্টির কারণ হিসেবে বিবেচনা করেন।

সঠিক অনুচ্ছেদ শিরোনাম কোনটি?
titleA. প্লেগ মহামারী
titleB. কল্যাণ রাষ্ট্র
titleC. রাজনৈতিক অবদান
titleD. ইসলামের প্রতি সহিংসতা
উত্তর: titleD
সোনালী তোরণ (১৯৮৬); আলোয় ভুবন ভরা (১৯৮৭); দুঃসাহসী অভিযাত্রী (১৯৮৮); প্রিয়-প্রসঙ্গ (১৯৯০); বুনোহাঁসের পালক (১৯৯০); সেসুলয়েডের পাঁচালী (১৯৯০); রক্ত দিয়ে কেনা (গল্প, ১৯৯১); ভিনদেশী কিশোর গল্প (১৯৯১); কাছের পাহাড় দূরের পর্বত (১৯৯২); সাগর থেকে সাগরে (১৯৯২); বাংলাদেশের কথা (১৯৯২); বিদেশি পর্যটকদের চোখে বাংলাদেশ (১৯৯৪); দূরের দ্বীপ কাছের দ্বীপ (১৯৯৬); প্রাচীন বাংলা বৌদ্ধ বিহার (১৯৯৬); বাঙলা নামে দেশ (১৯৯৭); ডানা মলার দিন (১৯৯৭); দেখোরে নয়ন মেলে (১৯৯৯); ভ্রমণ কাহিনী : কাছে থেকে দূরে (১৯৯১)।


সঠিক অনুচ্ছেদ শিরোনাম কোনটি?
titleA. কর্মজীবন
titleB. প্রবন্ধ-গবেষণা
titleC. জন্ম
titleD. প্রকাশিত গ্রন্থ
উত্তর: titleB
১৯৯৬ সালে জ্ঞানমতী মাতাজি এই মূর্তিটি নির্মাণের অণুপ্রেরণা প্রদান করেন। ২০০২ সালে ‘শিলাপূজন’ অনুষ্ঠান সম্পন্ন হয়। পাহাড় খোদাই করতে গিয়ে দশ হাজারেরও বেশি ট্রাকবোঝাই পাথর খোদিত হয়।

মাঙ্গি-টুঙ্গি পাহাড় মহারাষ্ট্রের জৈন সমাজের কাছে পরিচিত চারটি সিদ্ধক্ষেত্রের অন্যতম (অপর তিনটি সিদ্ধক্ষেত্র হল গজপন্থ, কুন্থলগিরি ও মুক্তগিরি)। জৈন সমাজের কাছে এটি একটি তীর্থস্থান। বিশেষত স্থানীয় মারাঠি জৈন ও কন্নড়গা জৈনদের কাছে এটি বিশেষ গুরুত্বপূর্ণ একটি তীর্থস্থান। এই পাহাড়ের চূড়ায় ও পাদদেশে অনেকগুলি জৈন মন্দিরআছে। জৈনরা বিশ্বাস করেন, ৯৯ কোটি জৈন মুনি এই পাহাড়ে মোক্ষ লাভ করেছিলেন।

সঠিক অনুচ্ছেদ শিরোনাম কোনটি?
titleA. চত্বর
titleB. মূর্তি
titleC. পঞ্চ কল্যাণক মহোৎসব
titleD. ইতিহাস
উত্তর: titleD
করোনাভাইরাস কোনও লক্ষণ-উপসর্গ ছাড়াই দুই সপ্তাহের বেশি সময় ধরে যেকোনও ব্যক্তির দেহে তার অজান্তেই বিদ্যমান থাকতে পারে। এরকম করোনাভাইরাস বহনকারী ব্যক্তি যদি কোনও কারণে হাঁচি বা কাশি দেন, তাহলে তার আশেপাশের বাতাসে ৩ থেকে ৬ ফুট দূরত্বের মধ্যে করোনাভাইরাসবাহী জলীয় কণা বাতাসে ভাসতে শুরু করে এবং ঐ পরিধির মধ্যে অবস্থিত অন্য যেকোনও ব্যক্তির দেহে স্বাভাবিক শ্বাস-প্রশ্বাসের মাধ্যমে ভাইরাস প্রবেশ করতে পারে। এ কারণে জনসমাগম বেশি আছে, এরকম এলাকা অতি-আবশ্যক প্রয়োজন না হলে যথাসম্ভব এড়িয়ে চলতে হবে যাতে বাতাসে ভাসমান সম্ভাব্য করোনাভাইরাস কণা শ্বাস-প্রশ্বাসের মাধ্যমে দেহে প্রবেশ না করতে পারে।

সঠিক অনুচ্ছেদ শিরোনাম কোনটি?
titleA. সামাজিক দূরত্ব বজায় রাখা
titleB. উদ্ভব ও ইতিহাস
titleC. শনাক্তকরণ, উপসর্গ ও নিরাময়
titleD. সঙ্গনিরোধ (কোয়ারেন্টিন)
উত্তর: titleA
পূর্ব হতে তিনি কাদেরীয়া তরীকা অনুসরণ করে থাকলেও সমসাময়িককালে ঢাকা ও তৎসংলগ্ন এলাকার প্রসিদ্ধ চিস্তিয়া সুফি শাহ মোহাম্মদ বাহারের আস্তানায় গিয়ে তার নিকট চিশতিয়া তরিকা গ্রহণ করেন। অতপর তিনি ঢাকায় ইসলাম প্রচারকালে মিরপুরের এক স্থানে একটি জরাজীর্ণ মসজিদের সন্ধান পান। সে মসজিদ সংলগ্ন স্থানটিকে তার ইবাদত বন্দেগীর স্থান হিসাবে গ্রহণ করেন।

সঠিক অনুচ্ছেদ শিরোনাম কোনটি?
titleA. শাহ আলী থানা ও কলেজ
titleB. তরীকার ধারা
titleC. জন্ম
titleD. মৃত্যু
উত্তর: titleB
সামগ্রিকীকরণের থিওরি নারীর ক্ষেত্রে প্রচ্ছন্ন ও সরাসরি এই দুই ধরনের ধারাবাহিকতার ইঙ্গিত করে থাকে। নিজের উপস্থাপনযোগ্যতাকে পুনরাবৃত্তির মাধ্যমে নিরূপণের যে প্রবণতা তা সামগ্রিকীকরণের প্রচ্ছন্ন ধারাবাহিকতা, আর যৌন আগ্রাসনের শিকার হওয়া বা ইঙ্গিত লাভ হল এর সরাসরি রূপ। গবেষণার মাধ্যমে বোঝা যায় কেন যৌন সামগ্রিকীকরণের থিওরি শারীরিক ও মানসিক অবক্ষয়ের কারণে উদ্ভূত সমস্যায় এত গুরুত্বপূর্ণ।

সঠিক অনুচ্ছেদ শিরোনাম কোনটি?
titleA. নারী ও স্বকীয় সামগ্রিকীকরণঃ
titleB. মনস্তাত্ত্বিক ধারাবাহিকতাঃ
titleC. মিডিয়া
titleD. স্বকীয় সামগ্রিকীকরণঃ
উত্তর: titleB
মুস্তফা কামাল আতাতুর্ক স্বাধীন তুরস্কের স্থপতি ও প্রথম রাষ্ট্রপতি। তিনি এই প্রাসাদে তার জীবনের শেষ সময়গুলো কাটান চিকিৎসার জন্য। তিনি ১০ নভেম্বর, ১৯৩৮ সালে সকাল ৯.০৫ এ মৃত্যুবরন করেন। এবং তিনি যেই ঘরে থাকতেন, সেই ঘরেই তিনি মৃত্যুবরণ করেন। যা বর্তমানে যাদুঘরের একটি অংশ হিসেবে সংরক্ষিত। সে সময় পুরো প্রাসাদের সকল ঘড়ি ৯.০৫ এ বন্ধ করে দেওয়া হয়, যা আর চালু করা হয় নি। কিন্তু পরবর্তীতে নতুন ঘড়ি লাগানো হয়, পুরাতন ঘড়িগুলোর পাশাপাশি। তবে পুরাতন ঘড়িগুলো এখনো ৯.০৫ এ বন্ধ আছে।

সঠিক অনুচ্ছেদ শিরোনাম কোনটি?
titleA. মেধল হল (প্রধান প্রবেশ)
titleB. ইতিহাস
titleC. মুস্তফা কামাল আতাতুর্ক –এর কক্ষ
titleD. ভিজিট আওয়ার
উত্তর: titleC
এওয়ান ম্যাকগ্রেগরকে কেন্দ্রীয় চরিত্রের জন্য নেওয়া হয়েছিল কিন্তু পরিচালকের সাথে বিবাদের কারণে তাকে বাদ দেওয়া হয়। পরিচালক ড্যানি বয়েল লিওনার্দো ডিক্যাপ্রিওকে নেওয়ার জন্য অতিরিক্ত অর্থ নেন এবং তাকে একটি আমেরিকানের চরিত্র দেওয়া হয়। সেটে একদিন নৌ-দুর্ঘটনা ঘটে। বয়েল ও ডিক্যাপ্রিও নৌকাতে ছিলেন, কিন্তু কেউ আহত হন নি।

ছবিতে দেখানো সৈকতের দৃশ্য আর আসল সৈকতের দৃশ্য এক নয়। থাইল্যান্ডের আসল সৈকত দুটি পর্বতের মাঝে অবস্থিত। স্পেশাল এফেক্টের মাধ্যমে পোস্ট-প্রোডাকশনের সময় পাশে পর্বত দেখানো হয়েছে। আসল সৈকতও পরিবর্তিত হয়েছে। ২০০৪ সালে ভারত মহাসাগরে ভূমিকম্প ও সুনামি কারণে সৈকতের কিছু পরিবর্তন আসে।

বয়েল সৈকতে জঙ্গলের দৃশ্য সম্পর্কে বলেন যে তা রেয়ার/নিনটেন্ডো গেইমের বাঞ্জো-কাজুয়ি থেকে অনুপ্রাণিত হয়ে করা হয়েছে। জলপ্রপাতের দৃশ্যে, যেখানে ডিক্যাপ্রিও ও অন্যান্যরা লাফ দিয়ে পানিতে পরে, তা আসলে মধ্য থাইল্যান্ডের খাও ইয়াই ন্যাশনাল পার্ক-এ ধারণ করা হয়েছে।

সঠিক অনুচ্ছেদ শিরোনাম কোনটি?
titleA. বিতর্ক
titleB. মুক্তি
titleC. নির্মাণ
titleD. অভিনয়শিল্পী
উত্তর: titleC